Държавен вестник, бр. 37, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 37
6. подчиняваше интересите на страната на
чужда държава до степен на обезличаване на
националното достойнство и практическа загу-
ба на държавен суверенитет.
Чл. 3. (1) Посочените в чл. 1 и 2 обстоятел-
ства дават основание да се обяви комунисти-
ческият режим в България от 9 септември 1944 г.
до 10 ноември 1989 г. за престъпен.
(2) Българската комунистическа партия е
била престъпна организация, подобно на други
организации, основаващи се на нейната идео-
логия, които в дейността си са били насочени
към потъпкване на човешките права и демок-
ратичната система.
Чл. 4. Всички действия на лица, които през
посочения период са били насочени към съпро-
тива и отхвърляне на комунистическия режим
и неговата идеология, са справедливи, морално
оправдани и достойни за почит.
Законът е приет от ХХХVIII Народно съб-
рание на 26 април 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов
23441
КОНСТИТУЦИОНЕН СЪД
РЕШЕНИЕ № 3
от 27 април 2000 г.
по конституционно дело № 3 от 2000 г.
Конституционният съд в състав: председа-
тел—Живко Сталев, и членове: Асен Манов,
Цанко Хаджистойчев, Станислав Димитров,
Неделчо Беронов, Димитър Гочев, Стефанка
Стоянова, Иван Григоров, Тодор Тодоров, Алек-
сандър Арабаджиев, Георги Марков, Маргари-
та Златарева, при участието на секретар-прото-
колиста Галина Добрева разгледа в закрито
заседание на 27 април 2000 г. конституционно
дело № 3 от 2000 г., докладвано от съдията
Маргарита Златарева.
I
Конституционният съд е сезиран с искане на
54 народни представители от ХХХVIII Народ-
но събрание за обявяване за противоконститу-
ционни разпоредбите на: § 70 (в частта за изме-
нението на чл. 69, ал. 1), § 74, § 89 (в частта, с
която се създава новият чл. 85б), всички от За-
кона за изменение и допълнение на Закона за
лекарствените средства и аптеките в хуманната
медицина (ДВ, бр. 10 от 2000 г.), както и § 127 и
128 от преходните и заключителните разпоред-
би на същия закон.
В искането се поддържа, че § 70 (в частта за
изменението на чл. 69, ал. 1) от Закона за изме-
нение и допълнение на Закона за лекарствени-
те средства и аптеките в хуманната медицина
(ЗИДЗЛСАХМ) и § 127 и 128 от преходните и
заключителните разпоредби на ЗИДЗЛСАХМ
нарушават принципите на свободната стопан-
ска инициатива и правото на еднакви правни ус-
ловия за стопанска дейност, залегнали в чл. 19,
ал. 1 и 2 от Конституцията, противоречат на кон-
ституционните принципи на местното самоуп-
равление и посягат на основното конституцион-
но начало за “социалната държава”. А фактът,
че макар и при ограничените законови условия
общината може да открие аптека само чрез дру-
жество със 100 % общинско имущество, е “в про-
тиворечие на чл. 19, ал. 4 от Конституцията за
създаване на дружества от различни правни су-
бекти”. Чрез останалите атакувани разпоредби—
§ 74 и § 89 (в частта, с която се създава новият
чл. 85б) ЗИДЗЛСАХМ, включващи представите-
ли на съсловната организация на фармацевтите в
консултативни и контролни органи на Министер-
ството на здравеопазването, се твърди, че се по-
сяга върху целите и задачите на неправителстве-
ните организации, като им се възлагат държавни
функции, вместо те “да защитават интересите на
гражданите и на своите членове от държавната
власт”—чл. 12 и 44 от Конституцията.
С определение от 9 март 2000 г. Конститу-
ционният съд е допуснал искането за разглежда-
не по същество, като е конституирал за заинтере-
сувани страни по делото Народното събрание, Ми-
нистерския съвет, министъра на здравеопазване-
то, Националната здравноосигурителна каса,
Националното сдружение на общините в Бълга-
рия, Съюза на фармацевтите в България, Бъл-
гарската медико-фармацевтична камара.
II
В изпълнение на предоставената им от Кон-
ституционния съд възможност становища по
искането са депозирали всички конституира-
ни страни.
В писмените изложения на Народното съб-
рание, Министерския съвет, министъра на здра-
веопазването, Националната здравноосигури-
телна каса, Съюза на фармацевтите в Бълга-
рия се поддържа, че оспорените разпоредби са
конституционосъобразни и искането следва да
се отхвърли.
 Националното сдружение на общините в
България счита, че разпоредбите, премахващи
съществуването на общински аптеки в населени-
те места над 5000 жители, а именно § 70 (в частта
за изменението на чл. 69, ал. 1) ЗИДЗЛСАХМ и
§ 128 от преходните и заключителните разпо-
редби на същия закон “засягат пряко правомо-
щията на местните власти” и “създават условия
за неравнопоставеност на отделните населени
места и на тяхното население”. В становището
се поддържа, че обсъжданите разпоредби се
явяват в несъответствие с общопризнатите прин-
ципи на местно самоуправление, прогласени от
Европейската харта за местно самоуправление,
поради което следва да се обявят за противо-
конституционни.